Paino on mystisesti jumittanut paikoillaan tai jopa noussut. O__o Pidän tätä erityisen omituisena siksi, että ruokavalioni on ollut lähes moitteetonta... Ehkä kroppa on vain sekaisin ja ajan kanssa suunta löytää oikean osoitteensa? Taidan olla valmis myöntämään löytäneeni liikunnan ilon. Tai ainakin sellaisen liikuntamuodon joka sopii minulle. :] Salille meneminen tuntuu yhä mielettömältä enkä malta odottaa ensi kertaa kun pääsen sinne polttamaan lisää kaloreita! Ennen kaikkea salilla on ollut hauskaa! Parasta ovat tietysti ryhmäliikuntatunnit, joita on juuri kaipaamani tanssituntien muodossa! :---)) Ensi viikolla pääsen mukaan Dance Tour -tunnille, jota odotan jo kovasti. Toistaiseksi olen käynyt Dancessa, Zumbassa, Body Shape:ssa sekä Fire and Soul -joogassa. Kaikissa näissä on ollut minulle hieman haastetta, mutta muuta en voisikaan toivoa näin vuoden liikkumattomuuden ja raskauden jälkeen. :D
Edellispäivänä päädyimme jälleen Ikeaan, josta onkin tullut meille jokin tylsän päivän pakoreitti. :'D "Hmm mitäs tehtäis?.."
"Joo, ok." Suostuttelu ei kestä kauaa, sillä uskon meidän molempien ainakin jollain tasolla nauttivan Ikeassa saavutettavista sisustusinspiksistä. Tällä kertaa kiikarissa oli muovinen joulukuusi sekä siihen sopivat jouluiset koristeet. Kuusi jäi tosin ostamatta sillä yllätykseksemme ylihinnoitellut muovihärpäkkeet eivät olleet edes järin hyvän näköisiä. Ainakaan meidän silmäämme. Koristeet löysivät kyllä kotiin, sekä jouluvalot, syöttötuolin pehmuste (jollainen ollaan kertaalleen jo ostettu mutta hukattu sokkeloiseen kotiimme) sekä suihkun lattialle laitettava krokotiilin muotoinen liukuestematto. Niin ja muovisia lautasia Taikalle. Ja ruuvilaatikon Mikolle. Kaikkea pientä ja muka-tarpeellista siis.
Okei, tässä poikittaisspagaatissa en ole koskaan ollut mitenkään paras XDD Tässä tämä jalkapallossa paljon tehty etureisivenytys.